Zmena Atb
Syn 6r včera večer a dnes ráno 1 tbl biseptol - zvracal po každej tak lekárka zmenila na cefzil. Kedy v akom časovom odostupe bezpečne podať nové atb? Pri váhe 30kg ma brat 5ml/250mg a 12h.aké lieky môžem podať teraz na teplotu plus na kašeľ / vykašliavanie? Ďakujem
Dobrý deň.
Ďakujeme za Vašu otázku.
V prípade, že syn vyvracal každú tabletu Biseptolu do pár minút po podaní, vstrebalo sa minimálne množstvo. Cefzil je možné podať akonáhle Vám ho pripravili v lekárni a zachovávať časový rozostup každých dvanásť hodín. Pokiaľ sa vracanie objavilo po hodine, Biseptol bol pravdepodobne vstrebaný v dostatočnom množstve. V tomto prípade sa Cefzil užije po 12tich hodinách a opäť sa bude zachovávať 12 hodinový rozostup.
Na zmiernenie horúčky možno podať liek s obsahom paracetamol (Paralen, Panadol), prípadne Ibuprofénu (Nurofen, Ibuprofen).
Na liečbu suchého kašľa možno podať napríklad sirup s obsahom
butamirátu
. V prípade vlhkého kašľa je vhodné podať sirup s obsahom
ambroxolu,
maximálne 3 hodiny pred spaním.
Prajem skorú úľavu od ťažkostí.
S pozdravom
Mgr. Barbora Bičanovská